recursal/SuperWikiNEXT-32B huggingface dataset:
কমোডোর ৬৪ মডেলের মাইক্রো কম্পিউটার, যা শুরুর দিকের জনপ্রিয়তম মাইক্রোকম্পিউটারের অন্যতম। এটি সর্বকালের সবচেয়ে বেশি বিক্রিয় হওয়া কম্পিউটার মডেল।
**মাইক্রোকম্পিউটার** হল এমন এক ধরনের কম্পিউটার যেখানে একটি মাইক্রোপ্রসেসর সিপিইউ হিসেবে কাজ করে। মেইনফ্রেম কম্পিউটার এবং মিনি কম্পিউটারের তুলনায় এটি ছোট আকারের হয়ে থাকে।

উৎপত্তি
-------

মিনিকম্পিউটারের সূচনার পর মাইক্রোকম্পিউটার ও বেশ জনপ্রিয় হয়ে উঠে।মিনিকম্পিউটারের অনেক আলাদা আলাদা যন্ত্রাংশের পরিবর্তে মাইক্রোকম্পিউটারে ব্যবহার শুরু হয় মাইক্রোচিপের।

মাইক্রোপ্রসেসর এবং সেমিকন্ডাক্টর মেমোরীর মূল্য ধীরে ধীরে হ্রাস পাওয়ায় মাইক্রোকম্পিউটারের মূল্য হ্রাস পেতে থাকে। যার ফলে এটি ব্যবহার করা সবার জন্য সহজ হয়ে উঠে।

এছাড়াও অন্য যে সব কারণে মাইক্রোকম্পিউটার জনপ্রিয় হয়ে উঠে সেগুলো হলো:

* অত্যন্ত কম দামের ৭৪০০ সিরিজের চিপের কারণে কিবোর্ডের মত ইনপুট যন্ত্র তৈরি করা সম্ভব হয় যা ব্যবহারকারীরা সহজেই গ্রহণ করে।
* স্মৃতি সংরক্ষণের জন্য অডিও ক্যাসেটের ব্যবহার করা হয়, যা পূর্বের কম্পিউটারের ন্যায় প্রতিবার চালুর হওয়ার পর পুনরায় তথ্য প্রদানের ঝামেলা থেকে মুক্তি দেয়।
* RAM এর দাম কমে যায় এবং ভিডিও প্রদর্শনী ব্যবস্থা আগের তুলনায় উন্নত হয়।

এ সকল কারণে মাইক্রোকম্পিউটার ১৯৭০ এবং ১৯৮০'র দশকে বেশ জনপ্রিয়তা অর্জন করে।
অনেক কম্পিউটার প্রস্তুতকারক প্রতিষ্ঠান ছোট ছোট ব্যবসায়ীক প্রয়োজনীয়তার কথা ভেবে মাইক্রোকম্পিউটার বাজারজাত করা শুরু করে। ১৯৭৯ সালে বিভিন্ন নামকরা কোম্পানি হিসাব সংরক্ষণ, তথ্য ব্যবস্থাপনা, মুদ্রণ ইত্যাদি ব্যবসায়ীক প্রয়োজনীয়তার মেটানোর জন্য কম্পিউটারের সিস্টেম ডিজাইন করে। যার কারণে একটি ব্যবসা প্রতিষ্ঠানের জন্য মিনিকম্পিউটার ক্রয় করার প্রয়োজনীয়তা হ্রাস পায়।

মাইক্রোকম্পিউটারের এ জনপ্রিয়তা অনেক সফটওয়্যার নির্মাতা প্রতিষ্ঠানের দৃষ্টি আকর্ষণে সক্ষম হয়। সময়ের চাহিদায় এ ধারা অব্যাহত থাকে। যা কারণে মাইক্রোকম্পিউটারের জন্য নিত্য নতুন সফটওয়্যার তৈরি হতে থাকে।

আরও দেখুন
---------

* ব্যক্তিগত কম্পিউটার
* মিনি কম্পিউটার
* মেইনফ্রেম কম্পিউটার
* সুপার কম্পিউটার

তথ্যসূত্র
---------

1. ↑  Kahney, Leander। "Grandiose Price for a Modest PC"। *Wired*। Lycos। সংগ্রহের তারিখ ২০০৬-১০-২৫।
**সৈয়দ আতর আলী** ছিলেন একজন মুক্তিযুদ্ধ সংগঠক ও রাজনীতিবিদ। তিনি ১৯৭১ সালে মুক্তিযুদ্ধের সময় ৮ ও ৯ নং সেক্টরের পলিটিক্যাল কনভেনর হিসেবে দায়িত্ব পালন করেছেন।

জীবনী
-----

সৈয়দ আতর আলী ১৯১৬ সালে বর্তমান মাগুরা সদর উপজেলার পাটখালি গ্রামে জন্মগ্রহণ করেন। তিনি তিনি গঙ্গারামপুর পিকে হাইস্কুল ও নড়াইল ভিক্টোরিয়া কলেজ থেকে মাধ্যমিক ও উচ্চমাধ্যমিক পরীক্ষায় উন্নীত হন। এরপর, কলকাতার প্রেসিডেন্সি কলেজ থেকে স্নাতক ডিগ্রি লাভ করেন তিনি।

ছাত্রাবস্থায় প্রগতিশীল রাজনীতির সাথে জড়িত হয়ে পড়েন তিনি। তিনি হোসেন শহীদ সোহরাওয়ার্দী, আবদুল হামিদ খান ভাসানী ও বঙ্গবন্ধু শেখ মুজিবুর রহমানের সাহচর্য লাভ করেছিলেন। ১৯৪৯ সালে তৎকালীন মাগুরা মহকুমা আওয়ামী লীগের প্রতিষ্ঠাতা সভাপতি হিসেবে নির্বাচিত হন। ১৯৭০ সালের নির্বাচনে তিনি পূর্ববঙ্গ আইন পরিষদে মাগুরা-২ আসন থেকে প্রাদেশিক পরিষদের সদস্য হিসেবে নির্বাচিত হন।

১৯৭১ সালে মুক্তিযুদ্ধ শুরু হলে তিনি সোহরাব হোসেন ও মোহাম্মদ আছাদুজ্জামানকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। তিনি মুক্তিযুদ্ধের সময় ৮ ও ৯ নম্বর সেক্টরের পলিটিক্যাল কনভেনর হিসেবে নিযুক্ত হন।

সৈয়দ আতর আলী ১৯৭১ সালের সেপ্টেম্বর মাসে ৮ ও ৯ নম্বর সেক্টরের পলিটিক্যাল কনভেনর হিসেবে দায়িত্ব পালনরত অবস্থায় অসুস্থ হয়ে পড়েন। ১৯৭১ সালের ১৩ অক্টোবর ভারতের পশ্চিমবঙ্গের চব্বিশ পরগণা জেলার কল্যাণী হাসপাতালে মৃত্যুবরণ করেন। তার মৃত্যুর পর তার শেষ ইচ্ছানুযায়ী তাকে তৎকালীন মুক্তাঞ্চল যশোর জেলার ঝিকরগাছা উপজেলার কাশিপুর গ্রামে সমাহিত করা হয়।

তথ্যসূত্র
---------

1. 1 2 3 4 5 6  "মাগুরায় বুধবার মুক্তিযুদ্ধের সংগঠক আতর আলীর ৩৯তম মৃত্যুবার্ষিকী"। *বাংলানিউজ২৪.কম*। ১২ অক্টোবর ২০১০। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
2. 1 2  "Syed Ator Ali"। *The Daily Star*। ১৩ অক্টোবর ২০১২। সংগ্রহের তারিখ ২১ জুন ২০১৯।
3. 1 2 3 4  "মুক্তিযুদ্ধের সংগঠক সৈয়দ আতর আলীর মৃত্যুবার্ষিকী পালিত"। *রাইজিংবিডি.কম*। ১৪ অক্টোবর ২০১৩। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
4. 1 2 3  "46th death anniv of Syed Ator Ali today"। *The Daily Observer*। ১৩ অক্টোবর ২০১৭। ২৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
5. 1 2 3 4 5 6  "মুক্তিযুদ্ধের পলিটিক্যাল কনভেনর সৈয়দ আতর আলীর ৪৪ তম শাহাদত বার্ষিকী"। *মাগুরা প্রতিদিন*। সংগ্রহের তারিখ ২১ জুন ২০১৯। [*স্থায়ীভাবে অকার্যকর সংযোগ*]
6. ↑  জাহিদ রহমান (ফেব্রুয়ারি ২০১৫)। *মুক্তিযুদ্ধে মাগুরার যত শহীদ*। শোভা প্রকাশ। পৃষ্ঠা ১৪।
**কাঠি নাচ** হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুর ও ঝাড়গ্রাম জেলায় শারদীয় দুর্গাপুজার সময় অনুষ্ঠিত একটি দলবদ্ধ পুরুষনৃত্য। এই বীররসাত্মক নৃত্যকে শরীর গঠনের পক্ষে সহায়ক বিধায় ব্রতচারী আন্দোলনের স্রষ্টা গুরুসদয় দত্ত একে দেশাত্মবোধক সঙ্গীতের সঙ্গে পুনর্গ্রহণ করেছিলেন; তিনি এই নাচকে 'ক্রীড়া অভিপ্রায়'-এর অন্তর্ভুক্তও করেন। গুজরাটের 'ডাণ্ডিয়া রাসে'র সংগে এই নৃত্যের সাদৃশ্য লক্ষণীয়।

বৈশিষ্ট্য
---------

বিষ্ণুপুর-ঝাড়গ্রাম অঞ্চলে শারদীয় দুর্গাপূজার অষ্টমী-নবমী থেকে শুরু হয়ে সপ্তাহব্যাপী 'কাঠি নৃত্য' অনুষ্ঠিত হয়। স্থানীয় পুরুষরা শাড়িকে ঘাঘরার মতো ও ব্লাউজ পরে হাতে দুটি ছোট লালরং করা কাঠি নিয়ে দলবদ্ধভাবে গানের সংগে নাচে। অন্য একজন মাদল বা মৃদঙ্গ নিয়ে নেচে নেচে এবং ঘুরে ঘুরে গান করে, আর এই গায়ককে ঘিরে বাকীরা একটি বৃত্ত রচনা করে কাঠির আঘাতের দ্বারা তাল তুলে নাচ শুরু করে। সঙ্গে কাঁসি, আড়বাঁশি বা করতাল বাজতে থাকে। ঝাড়গ্রাম অঞ্চলের নৃত্যশিল্পীরা নাচার সময় অনেকক্ষেত্রে মুখে রং করে। এই কাঠি নাচের উপজাত আরেক ধরনের (তরল জীবনাশ্রয়ী) নাচকে 'পাতা নাচ' বলা হয়।

গানগুলি রচিত হয় পৌরাণিক শিব-পার্বতী বা উমা-মেনকা কিংবা কৃষ্ণের গোষ্ঠলীলাকে বিষয় করে। এরকম কাঠি নাচের গান নিম্নরূপ—

"সম্মুখে দাঁড়ায়ে গৌরী  

কহে অতি বিনয় করি,  

শুন হর করি নিবেদন। হো-হো-হোই।  

এসেছেন পিতা লয়িতে  

যাব জননী দেখিতে  

তাই বিদায় মাগি ত্রিলোচন। হো-হো-হোই।"

তথ্যসূত্র
---------

1. 1 2  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ১৯৪
**টমেটো জ্বর** (বা **টমেটো ফ্লু**) ভারতের কেরালায় একটি স্থানীয় রোগ যা টমেটোর মতো দেখতে লাল এবং গোলাকার ফোস্কাগুলির কারণে এর নাম পেয়েছে। এটি প্রধানত পাঁচ বছরের কম বয়সী শিশুদের প্রভাবিত করে।  এই রোগটি হতে পারে চিকুনগুনিয়া বা ডেঙ্গু জ্বরের প্রভাব, অথবা ভাইরাল হাত, পা এবং মুখের রোগের (এইচএফএমডি );    *ফ্লু* বা জ্বর একটি ভুল নাম হতে পারে।  

কোল্লাম জেলায় ৬ মে, ২০২২-এ একটি চলমান প্রাদুর্ভাব সনাক্ত করা হয়েছিল। এ রোগে আক্রান্ত হলে দেহের বিভিন্ন অংশে টমেটো আকৃতির ফোসকা দেখা দেয়। রোগের প্রাথমিক অবস্থায় লাল রঙের ফোসকাগুলো ছোট থাকলেও পরবর্তীতে এগুলো ফুলে টমেটোর মতো হয়ে যায়। এ পর্যন্ত কেরালা, তামিলনাড়ু, হরিয়ানা ও ওডিশা রাজ্যে এই রোগে আক্রান্ত রোগী চিহ্নিত হয়েছে।

 চিকিৎসকেরা ‘টমেটো জ্বর ’ রোগীদের কোয়ারেন্টিনে রাখার পরামর্শ দিয়েছেন এবং তাদের ব্যবহৃত বাসনপত্র ও পোশাক জীবাণুমুক্ত করার ওপর জোর দিয়েছেন।স্থানীয় কর্তৃপক্ষের বরাতে ভারতীয় গণমাধ্যম জানায়, তামিলনাড়ু ও ওড়িশায় ৯ বছর বয়স পর্যন্ত শিশুদের মধ্যে ভাইরাসটি শনাক্ত হয়েছে। সাধারণত টমেটো জ্বরে ৫ বছরের কম বয়সি শিশুরা বেশি আক্রান্ত হয়ে থাকে।

এ রোগ প্রতিরোধের জন্য পরিষ্কার-পরিচ্ছন্নতার পাশাপাশি শিশুর গোসলের জন্য গরম পানি ব্যবহার করতে পরামর্শ দিয়েছেন বিশেষজ্ঞরা। এ ছাড়া রোগ প্রতিরোধ ক্ষমতা বাড়াতে পুষ্টি সমৃদ্ধ সুষম খাদ্য খেতে হবে। দ্রুত সেরে উঠতে পর্যাপ্ত বিশ্রাম এবং ঘুম অপরিহার্য।

উপসর্গের মধ্যে রয়েছে ক্লান্তি, বমি বমি ভাব, বমি, ডায়রিয়া, জ্বর, পানিশূন্যতা, শরীরের গিট ফুলে যাওয়া, শরীরে ব্যথা এবং সাধারণ ইনফ্লুয়েঞ্জার মতো লক্ষণ।  এই রোগের চিকিৎসার জন্য কোনো নির্দিষ্ট ওষুধ নেই এবং এটি সময়ের সাথে সাথে চলতে পারে।  যত্ন চিকুনগুনিয়া, ডেঙ্গু জ্বর এবং এইচএফএমডির সাথে ব্যবহার করা অনুরূপ; এর মধ্যে রয়েছে প্যারাসিটামল ব্যাথা এবং জ্বর, বিশ্রাম, হাইড্রেশন এবং স্পঞ্জ স্নান উপশম করার জন্য।  বিচ্ছিন্নতা, ভাল ধোয়ার অনুশীলন এবং স্যানিটাইজিং সংক্রামক প্রতিরোধে সাহায্য করতে পারে।

তথ্যসূত্র
---------

1. 1 2 3 4 5 6 7  Chavda VP, Patel K, Apostolopoulos V (আগস্ট ২০২২)। "Tomato flu outbreak in India"। ডিওআই:10.1016/S2213-2600(22)00300-9। পিএমআইডি 35987204 `|pmid=` এর মান পরীক্ষা করুন (সাহায্য)।
2. 1 2  "It's not tomato flu, fever caused by HFMD virus variant: Health Secy Radhakrishnan"। *The New Indian Express*। মে ১৪, ২০২২। জুন ১৬, ২০২২ তারিখে মূল থেকে আর্কাইভ করা। সংগ্রহের তারিখ জুন ১৬, ২০২২।
3. ↑  "Tomato flu in Kerala: No need to panic, authorities instructed to be vigilant"। *livemint.com*। মে ১১, ২০২২। সংগ্রহের তারিখ জুন ৩০, ২০২২।
4. ↑  "Tomato fever or HFMD virus in Kerala? Know causes, and symptoms of HFMD"। *Zee News*। মে ১৫, ২০২২। সংগ্রহের তারিখ ২০২২-০৬-১৬।
5. ↑  "ভারতে ছড়িয়ে পড়া 'টমেটো ফ্লু' রোগটি নিয়ে কী জানা যাচ্ছে?"। *BBC News বাংলা*। সংগ্রহের তারিখ ২০২২-১২-১৪।
**হাউজি খেলা** হচ্ছে এক ধরনের সম্ভাবনার একটি খেলা যেখানে খেলোয়াড়রা কার্ডে নম্বরগুলিকে চিহ্নিত করে যেমন নম্বরগুলি একজন কলার দ্বারা এলোমেলোভাবে দাকা হয়, বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন।

  

যুক্তরাজ্যে পূর্বে খেলাটি **হাউজি-ফাউজি** নামে পরিচিত ছিল। এছাড়াও, কমনওয়েলথ রাষ্ট্রসমূহে খেলাটি **বিঙ্গো** নামে পরিচিত। কিন্তু, নিউজিল্যান্ড, ভারত এবং অস্ট্রেলিয়া প্রমূখ দেশসমূহে এটি **হাউজি** নামেই সর্বাধিক পরিচিত একটি অভ্যন্তরীণ খেলাবিশেষ। বাংলাদেশে হাউজি নামে ব্যাপক জনপ্রিয়। বিভিন্ন মেলা, সার্কাস, ক্লাব এবং সরকারি বেসরকারি প্রতিষ্ঠানের বার্ষিক বনভোজন সহ অনান্য অনুষ্ঠানে এই খেলাটির প্রচলন আছে। শীতকালে নভেম্বর থেকে ফেব্রুয়ারি পর্যন্ত বাংলাদেশে খেলাটি ব্যাপকভাবে চলে।

খেলার বিবরণ
-----------

হাউজি টিকেটের নমুনা
খেলোয়াড়দের টিকেট কিনতে হয়। টিকেটে ৫ বা ৬ লাইনে ৯ বা ১০ করে খোপ থাকে। প্রতিটি লাইনে ৫ টি নম্বর থাকে ১ - ৯০ মধ্যে এলমেলো ভাবে থাকে।

যুক্তরাজ্যে বিঙ্গো বা হাউজি কার্ড আকৃতিতে থাকে, যা সচরাচর টিকেট হিসেবে অভিহিত করা হয়। এ টিকেটটি যুক্তরাষ্ট্রের বিঙ্গো কার্ড থেকে ভিন্ন হয়ে থাকে।

গেমটি একজন উপস্থাপক বা কলার সভাপতিত্ব করেন, যার কাজ হল নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করা এবং বিজয়ী টিকিট যাচাই করা। তারা প্রতিটি খেলা শুরু করার আগে পুরস্কার ঘোষণা করবে। 

প্রতিটি নম্বরে কল করার সাথে সাথে খেলোয়াড়রা তাদের টিকিটে এটি উপস্থিত আছে কিনা তা পরীক্ষা করে দেখেন। যদি এটি করে, তারা এটি চিহ্নিত করে। বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন। অনেক সময়ে লাইন ভর্তি হলে কিছু পুরস্কার থাকে।

পরিচালনাকারী
------------

উপস্থাপক বা ডাককারী নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করেন। সাধারণতঃ নির্দিষ্ট নম্বরকে উপস্থাপনার পূর্বে কিছু বিবরণ বা ডাকনাম প্রদান করেন। তিনি ছন্দাকারে ১ থেকে ৯০ পর্যন্ত সংখ্যার বিভিন্ন ধরনের বিবরণ দেন যা বিভিন্ন ঐতিহাসিক প্রেক্ষাপট তুলে ধরার প্রচেষ্টা চালান। কয়েকটি ক্লাবে হাউজি উপস্থাপক নম্বরটি প্রকাশের লক্ষ্যে যখন ছড়ার মাধ্যমে বলতে থাকেন তখন অভিজ্ঞ জুয়ারী খুব দ্রুততার সাথে অপ্রকাশিত নম্বরটি তার টিকেটে পূর্বেই চিহ্নিত করে রাখতে সক্ষম হন। এর বিপরীতে নবীন খেলোয়াড়কে সম্পূর্ণ ছড়া ও নম্বর ঘোষণার জন্য অনেকাংশেই অপেক্ষা করতে হয়।

নম্বর মাহাত্ম্য
---------------

নম্বরের নাম বা ডাকনামসমূহ| নম্বর | ডাকনাম (ইংরেজি) | ব্যাখ্যা | ডাকনাম (বাংলা) |
| ১ | কেলি'স আই | সামরিক ব্যক্তিত্বদের অবস্থান (সম্ভাব্য ব্যক্তিঃ নেড কেলি) | অজ্ঞাত বাংলা |
| ২ | মি এন্ড ইউ | রোমান্টিক ছন্দ |  |

ছন্দগুলো হতে পারে জাতীয় বা আন্তর্জাতিক ইতিহাস, ঐতিহ্য,শিক্ষা সংষ্কৃতি,ব্যক্তিত্ব ও কৃর্তিত্ব, জীবনাচারণের সাথে প্রত্যক্ষ বা পরোক্ষভাবে সংশ্লিষ্ট সংখ্যা নিয়ে। হতে পারে কোন ছন্দ হাসার জন্য, কোন ছন্দ ভাবার জন্য আবার কোনটি হতে পারে, নিছক মজা করার জন্য।

তথ্যসূত্র
---------
**পুবুদু বাথিয়া দাসানায়াকে** (সিংহলি: පුබුදු දසනායක; জন্ম: ১১ জুলাই, ১৯৭০) ক্যান্ডিতে জন্মগ্রহণকারী প্রাক্তন শ্রীলঙ্কান ক্রিকেটার। ১৯৯০-এর দশকের প্রথমার্ধ্বে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছিলেন। দলে তিনি মূলতঃ উইকেট-কিপার হিসেবে দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শী ছিলেন **পুবুদু দাসানায়াকে**। বর্তমানে তিনি মার্কিন যুক্তরাষ্ট্র জাতীয় ক্রিকেট দলের কোচের দায়িত্বে রয়েছেন। এর পূর্বে নেপাল জাতীয় ক্রিকেট দলের কোচের দায়িত্ব পালন করেছেন তিনি।

খেলোয়াড়ী জীবন
---------------

১৯৯৩ সালে সফরকারী দক্ষিণ আফ্রিকার বিপক্ষে টেস্ট সিরিজে উইকেট-কিপার হিসেবে অংশগ্রহণের মাধ্যমে তার অভিষেক ঘটে। কিন্তু উইকেটের পিছনে তিনি তেমন দক্ষতা প্রদর্শন করতে পারেননি। ব্যাটিংয়েও তিনি মাত্র ৭ রান তোলেন। দক্ষিণ আফ্রিকান ফাস্ট বোলারদের মোকাবেলার লক্ষ্যে ব্যাটিং অর্ডারে পরিবর্তন করে উপরের দিকে আনা হয়। সাহসী চিত্তে বল মোকাবেলা করলেও তিনি মাত্র ৮ রান করতে সক্ষম হন। ১৯৯৩ থেকে ১৯৯৪ সাল পর্যন্ত দলের প্রধান পছন্দের উইকেট-কিপার হিসেবে থাকলেও নির্বাচকমণ্ডলী কর্তৃক তার ব্যাটিংয়ের মান নিয়ে প্রশ্ন তোলা হয়। ফলে ১৯৯৪-৯৫ মৌসুমে নিউজিল্যান্ড সফরে তাকে বাদ দেয়া হয়।

শ্রীলঙ্কার ঘরোয়া প্রথম-শ্রেণীর ক্রিকেটে খেলা চালিয়ে যেতে থাকেন। ১৯৯৮ সালে শ্রীলঙ্কা এ দলের পক্ষে খেলার মাধ্যমে আন্তর্জাতিক ক্রিকেট অঙ্গনে ফিরে আসেন দাসানায়াকে। এরপর তিনি কানাডার পক্ষে আইসিসি ট্রফিতে প্রতিনিধিত্ব করেন। ব্যাটিংয়ে ১৫.২০ গড়ে ৫ ক্যাচ ও ৩ স্ট্যাম্পিংসহ আটটি ডিসমিসালের সাথে নিজেকে জড়িত রাখেন।

কোচ
---

জুন, ২০০৭ সাল থেকে সাময়িকভাবে কোচের দায়িত্বে থাকার পর ২৯ আগস্ট, ২০০৭ তারিখে কানাডা ক্রিকেট দলের জন্য তাকে স্থায়ীভাবে কোচ মনোনীত করা হয়। তিনি অ্যান্ডি পিকের স্থলাভিষিক্ত হন। ৪ বছর তিনি এ দায়িত্বে থাকেন। তার দক্ষ পরিচালনায় কানাডা দল ২০১১ সালের ক্রিকেট বিশ্বকাপে খেলার সুযোগ পায় যা কানাডার ক্রিকেটের ইতিহাসে দ্বিতীয়বার অংশগ্রহণ। বিশ্বকাপের পর দাসানায়াকে ক্রিকেট কানাডার সাথে চুক্তি নবায়ণ করেননি।

তথ্যসূ্ত্র
----------

1. ↑  "Cricket coach Dassanayake's term extended by a year Govt to look after coach's expenses"। The Kathmandu Post। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৪।

বহিঃসংযোগ
---------

* ফেসবুকে পুবুদু দাসানায়াকে উইকিউপাত্তে এটি সম্পাদনা করুন
* টুইটারে পুবুদু দাসানায়াকে উইকিউপাত্তে এটি সম্পাদনা করুন
* Pubudu Dassanayake on ESPNcricinfo
* Pubudu Dassanayake's Facebook Profile

| * দে
* স
কানাডা দল – ২০১১ ক্রিকেট বিশ্বকাপ |
| --- |
| 
* ৫ হোয়াথাম
* ৭ বাইদোয়ান
* ৯ ডেভিসন
* ১০ বাগাই (অঃ)
* ১৩ প্যাটেল
* ১৭ অসিন্দে
* ২১ কুমার
* ২২ সুরকারি
* ৩৪ রাও
* ৫৭ গুণাসেকেরা
* ৬০ গর্ডন
* ৬৮ হংস্র
* ৮৯ চোহান
* ৯০ দেশাই
* ৯৯ চিমা
* কোচ: পুবুদু দাসানায়াকে

 | কানাডা |

| * দে
* স
নেপাল দল – ২০১৪ আইসিসি বিশ্ব টুয়েন্টি২০ |
| --- |
| 
* খডকা (অঃ)
* মল্ল (সহঃ অঃ)
* আয়রি
* ভাণ্ডারী (উইঃ)
* ভট্টরাই
* বুধায়ার
* গৌচাঁন
* খাকুরেল (উইঃ)
* মণ্ডল
* মুখ্য
* রেগমি
* পান
* কামি
* বিশ্বকর
* বিশ্বকর্মা
* কোচ: পুবুদু দাসানায়াকে

 | নেপাল |
**জাতীয় প্রেস ক্লাব** পেশাদার সাংবাদিকদের ক্লাব যা বাংলাদেশের রাজধানী ঢাকায় অবস্থিত। বর্তমানে এ ক্লাবের সভাপতি ফরিদা ইয়াসমিন এবং সাধারণ সম্পাদক ইলিয়াস খান।

ইতিহাস
------

পাকিস্তানের প্রধানমন্ত্রী হোসেন শহীদ সোহরাওয়ার্দী ১৯৫৮ সালে প্রেসক্লাব পরিদর্শন করেছিলেন
১৯৫৪ সালের ২০ অক্টোবর *পূর্ব পাকিস্তান প্রেস ক্লাব* হিসেবে প্রতিষ্ঠিত হয় জাতীয় প্রেস ক্লাব। এ ক্লাব নীতিমালা অনুযায়ী নির্বাচিত কমিটির মাধ্যমে পরিচালিত হয়। পূর্ব পাকিস্তান সরকার সে সময়ে ১৮ তোপখানা রোডে মাসিক ১০০ টাকায় ভাড়ায় প্রেস ক্লাবের প্রধান কার্যালয়টি শুরু করেন। ১৯৪৭ সালের পূর্বে এ ভবনটি ছিলো ঢাকা বিশ্ববিদ্যালয়-এর আবাসিক ভবন যেখানে পদার্থবিজ্ঞানী সত্যেন্দ্রনাথ বসু বসবাস করতেন। এ ক্লাবের প্রথম আজীবন সদস্য হলেন এন এম খান এবং ক্লাবের প্রথম সভাপতি ছিলেন মুজীবুর রহমান খাঁ। ১৯৭১ সালের ২৫ মার্চ পাকিস্তানি বাহিনীর অপারেশন সার্চলাইট এর সময় পুরো ক্লাব ভবনটি বিধ্বস্থ হয়ে যায়। বাংলাদেশ স্বাধীন হওয়ার পর ১৯৭২ সালের ৫ মার্চ তৎকালীন সভাপতি আবদুল আউয়াল খানের সভাপতিত্বে আনুষ্ঠানিক ক্লাব ব্যবস্থাপনা কমিটির সভায় ক্লাবের নাম *পূর্ব পাকিস্তান প্রেস ক্লাব*-এর পরিবর্তে *জাতীয় প্রেস ক্লাব* রাখার সিদ্ধান্ত গৃহীত হয়। ১৯৭৭ সালে বাংলাদেশ সরকার এ জায়গাটি জাতীয় প্রেস ক্লাবের নিজস্ব জায়গা হিসেবে বরাদ্দ দেয় এবং নতুন ভবন নির্মাণ করে দেয়। ১৯৫৫ সালে ক্লাবের লোগো নির্বাচন করা হয়।

গঠনতন্ত্র
---------

জাতীয় প্রেস ক্লাবে বর্তমানে তিন ধরনের সদস্য রয়েছে। প্রথম হচ্ছে আজীবন সদস্য, দ্বিতীয় হচ্ছে পেশাদার সাংবাদিকদের জন্য স্থায়ী সদস্য এবং তৃতীয় হচ্ছে সহযোগী সদস্য। সহযোগী সদস্যরা ভোট দিতে পারেন না। এ ক্লাবের বর্তমান সদস্য সংখ্যা প্রায় ১,২০০। ক্লাব পরিচালনা কমিটির সদস্য সংখ্যা ১৭ জন।

তথ্যসূত্র
---------

1. ↑  "জাতীয় প্রেসক্লাবের সভাপতি ফরিদা ইয়াসমিন, সম্পাদক শ্যামল দত্ত"। *প্রথম আলো*। সংগ্রহের তারিখ ২০ নভেম্বর ২০২১।
2. 1 2  সলিমুল্লাহ। "আমাদের প্রেস ক্লাব"। *জাতীয় প্রেস ক্লাব*। ২০১৭-১১-২২ তারিখে মূল থেকে আর্কাইভ করা। সংগ্রহের তারিখ ২০১৭-১১-২২।
3. 1 2 3  "জাতীয় প্রেসক্লাব"। *bn.banglapedia.org*। বাংলাপিডিয়া।

বহিঃসংযোগ
---------


উইকিমিডিয়া কমন্সে **জাতীয় প্রেস ক্লাব (বাংলাদেশ)** সংক্রান্ত মিডিয়া রয়েছে।

* বাংলাপিডিয়ায় *জাতীয় প্রেস ক্লাব* উইকিউপাত্তে এটি সম্পাদনা করুন
**নারায়ণগঞ্জ রামকৃষ্ণ মিশন আশ্রম** ভারতের পশ্চিমবঙ্গের হাওড়া জেলায় প্রতিষ্ঠিত একটি আন্তর্জাতিক আধ্যাত্মিক ও সাংস্কৃতিক প্রতিষ্ঠান যা রামকৃষ্ণ মিশন (প্রচলিত নাম বেলুড় মঠ) নামে খ্যাত তার একটি একটি শাখাকেন্দ্র বাংলাদেশের রাজধানী ঢাকাতে অবস্থিত রামকৃষ্ণ মঠ ও মিশন। বাংলাদেশে রামকৃষ্ণ মিশনের প্রধাণ কেন্দ্রও ঢাকার এই মঠটি। ১৮৯৯ সালে স্বয়ং স্বামী বিবেকানন্দ তাঁর দু'জন শিষ্য স্বামী বিরজানন্দ ও স্বামী প্রকাশনন্দকে ঢাকায় প্রেরণ করেন পূর্ববঙ্গে রামকৃষ্ণ ভাবধারা প্রচার করার উদ্দেশ্যে। ১৯১৪ সালের অক্টোবর মাসে বেলুড় মঠ কর্তৃক ঢাকা রামকৃষ্ণ মিশন রামকৃষ্ণ মিশন ও আশ্রম হিসেবে স্বীকৃতি লাভ করে। বর্তমানে এই মঠটি বাংলাদেশস্থ রামকৃষ্ণ মিশনের প্রধান কার্যালয়। দিনে দিনে বাংলাদেশে রামকৃষ্ণ মিশনের আরো শাখা প্রসার হয়। ১৯০৪ সালে বরিশালে ও ১৯০৯ সালে নারায়ণগঞ্জে রামকৃষ্ণ মিশন ও আশ্রম প্রতিষ্ঠিত হয়।

তথ্যসূত্র
---------

1. ↑  Times, Narayanganj। "নারায়ণগঞ্জে রামকৃষ্ণ মঠ ও রামকৃষ্ণ মিশন আশ্রমের মানববন্ধন"। *নারায়ণগঞ্জ টাইমস | Narayanganj Times* (ইংরেজি ভাষায়)। সংগ্রহের তারিখ ২০২৪-০১-১৯।
2. ↑  বাবু, নিতাই। "নারায়ণগঞ্জ 'রামকৃষ্ণ মিশনে' শ্রীরামকৃষ্ণদেবের ১৮২তম জন্মতিথি ও বার্ষিক উৎসবের আয়োজন"। *bdnews24*। সংগ্রহের তারিখ ২০২৪-০১-১৯।
**বোতল** হচ্ছে চোঙের মত সরু, একপাশ বদ্ধ অন্যপাশে ছিঁপি লাগানো কাঁচ, রাবার, মাটি, অ্যালমুনিয়াম, প্লাস্টিক, চীনামাটি ও লোহা প্রভৃতি দিয়ে তৈরি তরল ধারক পাত্র।

বোতল

বোতল শব্দের ব্যুৎপত্তি
----------------------

গ্রীক শব্দ (βοῦττις) Boutis (vessel বা বদনা) থেকে প্রাচীন লাতিন আমেরিকান শব্দে buttis (Cask বা পিপে) ও এর থেকে প্রাকৃত লাতিন Butticula শব্দে এবং সেটি থেকে ফরাসী boteille শব্দ হয়ে বোতল শব্দের উদ্ভব।

ইতিহাস
------

বোতলের আবিষ্কারের সুস্পষ্ট ইতিহাস পাওয়া যায়নি। প্রায় ১০০ খিস্টপূর্বে দক্ষিণ পূর্ব এশিয়ায় কাঁচের ও মাটির বোতলের নিদর্শন ইতিহাস পাওয়া গেছে। এসময়ে রোমান সাম্রাজ্যে কাঁচের তৈরি বোতল ব্যবহারের নিদর্শন পাওয়া গেছে।

বিভিন্ন প্রকারের বোতল
---------------------

পৃথিবীর বিভিন্ন অঞ্চলে বিভিন্ন ধরনের বোতলের উদ্ভব হয়েছে এবং এর ব্যবহার বিকাশ হয়েছে। প্লাস্টিকের বোতল, কাঠের বোতল, মাটির বোতল, কাঁচের বোতল, চীনামাটির বোতল , অ্যালমুনিয়াম -টিন ও লোহার বোতলের ব্যবহার বর্তমানে অহরহ।

কাঁচের বোতল
-----------

কাঁচের বোতলের ব্যবহার শুরু হয় দক্ষিণ পূর্ব এশিয়ায় প্রায় ১০০ খিস্টপূর্বে। সমসাময়িক সময়ে রোমান সাম্রাজ্যেও কাঁচের বোতলের ব্যবহার হয়। আমেরিকায় আধুনিক শিল্পে কাচের বোতলের ব্যবহার শুরু হয় ১৬০০ খিস্টাব্দে। সুগন্ধি,মদ,বিয়ার, ওষুধ প্রভৃতি ধারণ ও সরবরাহে কাঁচের বোতলের ব্যবহার ব্যাপক। কাঁচের বোতল পরিবেশ বান্ধব এবং এটি বারবার ব্যবহার করা যায়।

প্লাস্টিকের বোতল
----------------

প্লাস্টিকের বোতল হচ্ছে পলিমার বা জৈব যোগ তৈরী তরল ধারক। প্রায় ১৬শ থেকে ১৪শ খিস্টপূর্বাব্দে আমেরিকার মেসোয়ামেরিকানরা প্রাণীজ রক্তের প্রোটিন হতে অর্গানিক পলিমার ও প্রাকৃতিক রাবার হতে বিভিন্ন ধরনের তৈজসপত্র তৈরী করতো। শিল্প বিপ্লবের সময় এগুলো নিয়ে প্রচুর গবেষণা হয় এবং বিভিন্ন পলিমার তৈজসপত্রের ব্যবহার ব্যাপকহারে বিকাশ হয়। উনিশ শতকে ন্যানো প্রযুক্তির ব্যবহারে এগুলোর বিভিন্ন শিল্প গড়ে উঠে।

দুধের বোতল
প্লাস্টিকের বোতল টেকসই এবং হাজার বছরেও এটি নষ্ট হয়না। এটি প্রকৃতির জন্য ক্ষতিকর।

চীনামাটির বোতল
--------------

প্রায় ৯শ থেকে ১১ শ খিস্টাব্দে চীনে চীনামাটির বোতলের ব্যবহারের নিদর্শন পাওয়া গেছে। এটিকে Ding-Ware বলা হতো। বিভিন্ন ঔষধ ও পবিত্র তরল ধারণে তারা এটি ব্যবহার করতো।

লোহা/অ্যালমুনিয়াম/টিনের বোতল
-----------------------------

আধুনিক আমেরিকায় এসব বোতলের উদ্ভব‌। সুগন্ধি,মদ,বিয়ার,কোমল পানীয়, দুধ ধারণে এগুলো ব্যবহার করা হতো‌।

এছাড়াও মাটির,কাঠের, পিতলের ও রাবারের বোতল দেখা যায়।

তথ্যসূত্র
---------
| বৌদ্ধধর্ম |
| --- |
| এর ধারাবাহিক নিবন্ধের অংশ |
|  |
| ইতিহাস
* সময়রেখা
* গৌতম বুদ্ধ

* পরিষদ
* পশ্চাৎ বৌদ্ধ
 |
| * নিরঁজন
* ধারণা

* চতুরার্য সত্য

* স্কন্ধ
* অনিত্য়তা

* দুঃখ
* অনাৎমন্

* প্রতীত্যসমুৎপাদ

* মধ্যপথ
* শূন্যতা
* কর্ম

* পুনর্জন্ম
* সংসার
* সৃষ্টিতত্ব
 |
| অনুশীলন
* ত্রিশরণ

* মুক্তির পথ

* নৈতিকতা
* পরিশুদ্ধতা
* ধ্যান

* একাগ্র
* প্রজ্ঞা

* করুণা

* বৌদ্ধিপক্ষ্যধর্ম
* সন্যাসধর্ম

* গৃহস্থ
 |
| নির্বাণ
* চার পর্যা
* অর্হৎ

* বৌদ্ধত্ব
* বোধিসত্ত্ব
 |
| * ঐতিহ্য

* থেরবাদ
* মহাযান
* বজ্রযান
* হীনযান
 |
| * ত্রিপিটক

* বিনয় পিটক

* সূত্র পিটক

* অভিধর্ম পিটক
 |
| * রূপরেখা
 |
| * দে
* স
 |

**মনস** হল তিনটি অধিক্রমণ শব্দের মধ্যে একটি যা নিকায় মনকে বোঝাতে ব্যবহৃত হয়, অন্যটি হল চিত্ত ও বিজ্ঞান।

চিত্ত ও ভিন্নন এর পার্থক্য
--------------------------

মনস, চিত্ত ও বিজ্ঞান প্রত্যেকটি কখনও কখনও সাধারণভাবে "মন" এর সাধারণ এবং অ-প্রযুক্তিগত অর্থে ব্যবহৃত হয় এবং তিনটি কখনও কখনও একজনের মানসিক প্রক্রিয়াগুলিকে সামগ্রিকভাবে উল্লেখ করতে ক্রমানুসারে ব্যবহৃত হয়। তাদের প্রাথমিক ব্যবহার অবশ্য স্বতন্ত্র। থেরবাদ বৌদ্ধধর্মের অভিধম্ম পিটকের স্বাতন্ত্র্যের মধ্যে, মন বা মনো হল সামগ্রিকভাবে মনের ধারণার মতো, যেখানে চিত্ত হল প্রতিটি তাৎক্ষণিক পদক্ষেপ বা মনের প্রক্রিয়া, এবং বিজ্ঞান হল চিত্তের বিভিন্ন রূপের মধ্যে একটি, এছাড়াও একটি হচ্ছে বিথি বা মানসিক প্রক্রিয়ার ধাপ, যা চিত্তের সুশৃঙ্খল ক্রম।

চিন্তা ও ইচ্ছার সাথে সম্পর্ক
----------------------------

মনস প্রায়ই সাধারণ চিন্তার অনুষদ নির্দেশ করে। চিন্তা করা ইচ্ছার সাথে ঘনিষ্ঠভাবে জড়িত, কারণ মানসিক ক্রিয়াকলাপ হল এমন উপায় যা ইচ্ছাগুলি নিজেকে প্রকাশ করে: "ইচ্ছা থাকলে, ব্যক্তি শরীর, বক্তৃতা ও চিন্তার মাধ্যমে কাজ করে।" এছাড়াও, ইচ্ছাকে ইচ্ছাকৃত চিন্তার পরিপ্রেক্ষিতে বর্ণনা করা হয়েছে।

অনিচ্ছাকৃত চিন্তা প্রায়শই সুপ্ত প্রবণতা (অনুসয়) এর অভিব্যক্তি, যা অতীতের স্বেচ্ছামূলক সম্পর্ক দ্বারা শর্তযুক্ত।

মনোধাতুর প্রাথমিক ভূমিকা বাদ দিয়ে প্রাথমিক পাঠে জ্ঞানীয় প্রক্রিয়ার বর্ণনায় শব্দটি ব্যবহার করা হয় না। জ্ঞানীয় প্রক্রিয়ার বিতর্কমূলক ক্রিয়াকলাপগুলি হল "যুক্তি" ও "বহুগুণ তৈরি করা" সহ সানা এর কাজ। এটি ইঙ্গিত দেয় যে মনস দ্বারা করা "চিন্তা" উপলব্ধির সাথে সম্পর্কিত বিতর্কমূলক প্রক্রিয়াগুলির চেয়ে ইচ্ছার সাথে আরও ঘনিষ্ঠভাবে যুক্ত। মনস হল প্রধানত মানসিক ক্রিয়াকলাপ যা ইচ্ছা থেকে অনুসৃত হয়, তা অবিলম্বে হোক বা সময়ের দ্বারা বিচ্ছিন্ন হোক এবং সুপ্ত প্রবণতা সক্রিয় হওয়ার ফলে সৃষ্ট।

তথ্যসূত্র
---------

1. ↑  Sue Hamilton, *Identity and Experience.* LUZAC Oriental, 1996, pages 105-106.
2. ↑  Bodhi, Bhikkhu (trans.) (2000b). *The Connected Discourses of the Buddha: A Translation of the Samyutta Nikaya*. (Part IV is "The Book of the Six Sense Bases (Salayatanavagga)".) Boston: Wisdom Publications. আইএসবিএন ০-৮৬১৭১-৩৩১-১. pp. 769-70, *n*. 154.
3. ↑  Sue Hamilton, *Identity and Experience.* LUZAC Oriental, 1996, page 107.
4. ↑  Sue Hamilton, *Identity and Experience.* LUZAC Oriental, 1996, page 109.
5. ↑  Sue Hamilton, *Identity and Experience.* LUZAC Oriental, 1996, page 108.
6. ↑  Sue Hamilton, *Identity and Experience.* LUZAC Oriental, 1996, page 109.
7. ↑  Sue Hamilton, *Identity and Experience.* LUZAC Oriental, 1996, pages 109-110.
**স্নেহাংশুকান্ত আচার্য** (১ সেপ্টেম্বর, ১৯১৩ - ২৭ আগস্ট, ১৯৮৬) একজন বামপন্থী রাজনীতিক নেতা ও খ্যাতনামা বাঙালি আইনজীবী।

প্রারম্ভিক জীবন
---------------

বাংলাদেশের ময়মনসিংহ জেলার রাজপরিবারে জন্ম হয় স্নেহাংশুকান্তর। মহারাজ শশীকান্ত আচার্য চৌধুরীর কনিষ্ঠ সন্তান স্নেহাংশুকান্ত ১৯৩৬ সালে কলকাতার স্কটিশ চার্চ কলেজ থেকে বি.এ পাশ করে ব্যারিস্টারী পড়ার জন্যে লন্ডনে গেছিলেন।

রাজনৈতিক জীবন
-------------

লন্ডনে থাকাকালীন প্রাক্তন মুখ্যমন্ত্রী জ্যোতি বসুকে তিনি গ্রেট ব্রিটেন কমিউনিস্ট পার্টির উচ্চতর নেতৃত্বের সাথে আলাপ করিয়ে দেন। বিরাট বিত্তবান পরিবারের ব্যক্তি হয়েও সাধারণ মানুষের সাথে মিশে কাজ করার আগ্রহ ছিল। ১৯৪০ সালে দেশে ফিরে কলকাতা হাইকোর্টে আইন ব্যবসার পাশাপাশি কমিউনিস্ট আন্দোলনে যোগদান করেন। ১৯৪৬ সালে ব্রিটিশ সরকার তাকে ময়মনসিংহ থেকে বহিষ্কার করে। ১৯৪৬ সালের দাংগাবিধ্বস্ত এলাকায় ত্রাণের কাজ করেছেন। ১৯৪৭ সালে ভারতের কমিউনিস্ট পার্টির প্রাদেশিক কমিটির সদস্য হন। দেশ স্বাধীন হওয়ার পরেও বিনা বিচারে আটক থাকেন ১৯৬৩ খ্রিষ্টাব্দে। তার ইংরেজি লেখা জেলজীবনের অভিজ্ঞতা **জেলখানার ডায়েরী** নামে বাংলায় অনূদিত ও প্রকাশিত হয়েছে। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) তে যোগ দিয়েছিলেন। ছয় বছর রাজ্য বিধান পরিষদের সদস্য ছিলেন তিনি।

আইন ব্যবসা
----------

আইনজীবী ও ব্যারিস্টার হিসেবে বিশেষ খ্যাতি লাভ করেছিলেন। ১৯৫৭ সালে এফ্রো-এশিয়ান আইনজীবী সম্মেলনের অন্যতম উদ্যোক্তা ছিলেন। পরের বছর, ১৯৫৮ সালে সারা ভারত গণতান্ত্রিক আইনজীবী সংঘের প্রথম সাধারণ সম্পাদক নির্বাচিত হন। দ্বিতীয় যুক্তফ্রন্ট সরকারের আমলে প্রথমবারের জন্যে পশ্চিমবঙ্গের এডভোকেট জেনারেল নিযুক্ত হন এবং পরবর্তীতে ১৯৭৭ সালে বামফ্রন্ট সরকার প্রতিষ্ঠার পর থেকে আমৃত্যু এই পদে আসীন ছিলেন।

পরিবার
------

ময়মনসিংহ রাজপরিবারের সন্তান স্নেহাংশুকান্ত বিবাহ করেন কমিউনিস্ট পার্টির অন্যতম মহিলা নেত্রী সুপ্রিয়া মুখোপাধ্যায়ের(আচার্য)কে। তিনি সেই সূত্রে সাহিত্যিক সৌরীন্দ্রমোহন মুখোপাধ্যায়ের জামাতা। গায়িকা ও রবীন্দ্রসঙ্গীত শিল্পী সুচিত্রা মিত্র তার শ্যালিকা।

মৃত্যু
------

২৭ আগস্ট, ১৯৮৬ সালে মারা যান স্নেহাংশুকান্ত।

স্মৃতি
------

তার স্মৃতিতে কল্যাণী বিশ্ববিদ্যালয়ের অন্তর্গত একটি আইন কলেজ আছে যেটির নাম স্নেহাংশুকান্ত আচার্য আইন কলেজ।

তথ্যসূত্র
---------

1. ↑  Scottish Church College (এপ্রিল ২০০৮)। *Some Alumni of Scottish Church College in 175th Year Commemoration Volume.*। কলকাতা। পৃষ্ঠা ৫৯৩।
2. 1 2  দ্বিতীয় খণ্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪০০।
3. ↑  "SNEHANGSHU KANTA ACHARYA INSTITUTE OF LAW"। *skail.org*। সংগ্রহের তারিখ ৭ মার্চ,২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**করিম উদ্দিন ভরসা** (আনু. ১৯৩৫ - ২৩ জুলাই ২০২২) বাংলাদেশের একজন রাজনীতিবিদ ছিলেন। তিনি রংপুর-১ ও রংপুর-৪ আসনের সংসদ সদস্য ছিলেন।

প্রাথমিক জীবন
-------------

করিম উদ্দিন ভরসা আনু. ১৯৩৫ সালে রংপুর জেলার কাউনিয়া উপজেলায় জন্মগ্রহণ করেন।

তার ২ জন স্ত্রী মোসাৎ সকিনা বেগম ও মোসাৎ সুলতানা রাজিয়া। তার ১৬ সন্তান যথাক্রমে মোঃ সিরাজুল ইসলাম ভরসা, মোঃ শফিকুল ইসলাম ভরসা, মোঃ সাইদুল ইসলাম ভরসা, মোঃ শামসুল ইসলাম ভরসা, মোঃ কবিরুল ইসলাম ভরসা, মোঃ শরিফুল ইসলাম ভরসা, মোঃ কামরুল ইসলাম ভরসা, মোঃ সাইফুল উদ্দিন ভরসা, মোঃ খাইরুল ইসলাম ভরসা, মোঃ মনিরুল ইসলাম ভরসা, মোসাৎ জোৎস্না বেগম, মোসাৎ রোকসানা বেগম, মোসাৎ নাজমা বেগম, মোসাৎ বিলকিস বেগম, মোসাৎ নাসিমা বেগম, মোসাৎ কাউসার জাহান (বিউটি)।

রাজনৈতিক জীবন
-------------

১৯৯১ সালের সেপ্টেম্বরে রংপুর-১ আসন থেকে উপনির্বাচনে জাতীয় পার্টির প্রার্থী হিসেবে সংসদ সদস্য নির্বাচিত হন করিম উদ্দিন ভরসা। এরআগে রংপুর-১ আসনসহ পাঁচটি আসনে নির্বাচিত এরশাদ রংপুর-৩ আসন রেখে বাকিগুলো থেকে পদত্যাগ করার সিদ্ধান্ত নিলে এই উপ-নির্বাচন অনুষ্ঠিত হয়।

করিম উদ্দিন ভরসা সপ্তম ও অষ্টম নির্বাচনে রংপুর-৪ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।

করিম উদ্দিন ভরসা জাতীয় পার্টির প্রেসিডিয়াম সদস্য ও রংপুর জেলা জাতীয় পার্টির সভাপতি হিসেবেও দায়িত্ব পালন করেন।

মৃত্যু
------

২০২২ সালের ২৩ জুলাই ঢাকার এভারকেয়ার হাসপাতালে মৃত্যুবরণ করেন। এর কিছুদিন আগে তিনি কোভিড-১৯ এ আক্রান্ত হয়ে হাসপাতালে ভর্তি হন।

তথ্যসূত্র
---------

1. ↑  "রংপুরের সেই দাপুটে নেতারা এখন"। *বাংলাদেশ প্রতিদিন*। সংগ্রহের তারিখ ২৯ অক্টোবর ২০১৮।
2. ↑  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
4. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
5. ↑  "জাপার সাবেক এমপি করিম উদ্দিন ভরসা আর নেই"। *জাগো নিউজ*। ২৩ জুলাই ২০২২। সংগ্রহের তারিখ ২৩ জুলাই ২০২২।
**ছায়া ঘোষ** (১৫ আগস্ট ১৯৪০ - ১২ ফেব্রুয়ারি ২০১০) ভারতের পশ্চিমবঙ্গ রাজ্যের একজন মন্ত্রী ছিলেন এবং একজন ফরোয়ার্ড ব্লক নেতা ছিলেন।

রাজনৈতিক পেশা
-------------

তিনি ১৯৭৭, ১৯৮২, ১৯৯১ এবং ২০০১ সালে মুর্শিদাবাদ (বিধানসভা কেন্দ্র) থেকে পশ্চিমবঙ্গ রাজ্য বিধানসভায় নির্বাচিত হন  তিনি ১৯৯১ থেকে ১৯৯৬ সাল পর্যন্ত ত্রাণ মন্ত্রী এবং ২০০১ থেকে ২০০৫ পর্যন্ত কৃষি বিপণন বিভাগের মন্ত্রী ছিলেন

পরবর্তী জীবন
------------

একজন প্রাক্তন স্কুল শিক্ষিকা তাকে রাজনীতিতে নিয়ে এসেছিলেন হেমন্ত বোস। জীবনের শেষ দিকে তিনি ফরওয়ার্ড ব্লকের সাথে সম্পর্ক ছিন্ন করেন। ২০০৬ রাজ্য বিধানসভা নির্বাচনের জন্য, ফরোয়ার্ড ব্লক তাকে টিকিট প্রত্যাখ্যান করেছিল। তিনি জনবাদী ফরওয়ার্ড ব্লকে যোগ দেন।  

তিনি ১২ ফেব্রুয়ারী ২০১০-এ বয়সজনিত সমস্যার কারণে মারা যান। তার আইনজীবী স্বামী তার আগে। তিনি দুই মেয়ে রেখে গেছেন।

তথ্যসূত্র
---------

1. ↑  "58 - Murshidabad Assembly Constituency"। *Partywise Comparison Since 1977*। Election Commission of India। সংগ্রহের তারিখ ২০১০-০৯-২৬।
2. 1 2 3  "West Bengal ex-minister Chhaya Ghosh passes away"। The Hindu 12 February 2010। সংগ্রহের তারিখ ২০১০-১০-০১।
3. 1 2 3  "West Bengal ex-minister Chhaya Ghosh dead"। DNA Daily News Analysis। সংগ্রহের তারিখ ২০১০-১০-০১।
**মায়মল রকি** (জন্ম ১৯শে মে ১৯৮৪) হলেন একজন ভারতীয় ফুটবল ম্যানেজার এবং প্রাক্তন ফুটবলার। তিনি বর্তমানে ভারতীয় মহিলা অনূর্ধ্ব-২০ ফুটবল দলের প্রধান প্রশিক্ষক। এছাড়াও তিনিই ছিলেন ভারতের মহিলা জাতীয় ফুটবল দলের প্রথম প্রধান মহিলা প্রশিক্ষক।

ক্রীড়া জীবন
------------

মায়মল তাঁর ক্রীড়া জীবন শুরু করেন অ্যাথলেটিক্সে। এরপর তিনি ফুটবলের প্রতিও আকৃষ্ট হতে থাকেন এবং ২০০০ সালে ফুটবলের জাতীয় চ্যাম্পিয়নশিপে গোয়ার প্রতিনিধিত্ব করেন। পরের বছর, মায়মল ভারতীয় মহিলা সিনিয়র দলের হয়ে রাইট ব্যাক হিসেবে আন্তর্জাতিক অভিষেক করেন। তাঁর প্রথম আন্তর্জাতিক টুর্নামেন্ট ছিল এশিয়ান ফুটবল কনফেডারেশন উইমেনস চ্যাম্পিয়নশিপ ২০০১। এটি চাইনিজ তাইপেইতে অনুষ্ঠিত হয়েছিল। সেই সময় তাঁর বয়স ছিল ১৭ বছর। মায়মল ২০১২ সাল পর্যন্ত খেলা চালিয়ে যান।

একজন কোচ হিসেবে, মায়মলের এএফসি 'ক' প্রশিক্ষক শংসাপত্র আছে এবং এছাড়াও তিনি এআইএফএফ 'ঘ' লাইসেন্স প্রশিক্ষক কোর্সের একজন প্রশিক্ষক। ভারতীয় সিনিয়র মহিলা জাতীয় দলের প্রধান কোচ হিসেবে নিযুক্ত হওয়ার আগে, তিনি ২০১২ সাল থেকে সর্ব ভারতীয় ফুটবল ফেডারেশন থেকে জুনিয়র দলগুলির কোচিং করার দায়িত্ব পেয়েছিলেন। তারপরে তিনি সহকারী কোচ হিসাবে সিনিয়র পদে দায়িত্ব পান।

যখন মায়মল ভারতীয় দলের সাথে প্রশিক্ষক হিসেবে থাকেন না, তখন তিনি গোয়ার স্পোর্টস অথরিটির সাথে ফুটবল প্রশিক্ষক হিসেবে কাজ করেন।

ভারতীয় মহিলা দলের প্রধান প্রশিক্ষক হিসেবে তাঁর প্রথম দায়িত্ব ছিল ২০১৮ সালের সিওটিআইএফ টুর্নামেন্ট। ২০২১ সালের ১৯শে জুলাই, মায়মল ব্যক্তিগত কারণ দেখিয়ে ভারতীয় মহিলা দলের প্রধান প্রশিক্ষকের পদ থেকে পদত্যাগ করেন।

২০২৩ সালের জানুয়ারিতে, তিনি ভারতের মহিলা অনূর্ধ্ব- ২০ ফুটবল দলের প্রধান প্রশিক্ষক নিযুক্ত হন।

সম্মান
------

### ম্যানেজার

**ভারত মহিলা**

* সাফ মহিলা চ্যাম্পিয়নশিপ : ২০১৯
* দক্ষিণ এশীয় গেমসের স্বর্ণপদক: ২০১৯

তথ্যসূত্র
---------

1. 1 2  "Maymol Rocky"। *Global Sports Archive*। সংগ্রহের তারিখ ১৯ ফেব্রুয়ারি ২০২২।
2. ↑  "Newly appointed Indian women's football coach Maymol Rocky wants more games for her players"।
3. ↑  "Goa's Maymol is the Rocky of Female soccer"। *oHeraldo* (ইংরেজি ভাষায়)। সংগ্রহের তারিখ ২০১৮-১১-১২।
4. 1 2  "Indian women's football coach Maymol Rocky: Breaking glass ceiling one at a time"। *dna* (ইংরেজি ভাষায়)। ২০১৭-০৮-০৮। সংগ্রহের তারিখ ২০১৮-১১-১২।
5. ↑  "Indian women's football coach Maymol Rocky: Breaking glass ceiling one at a time". *dna*. 8 August 2017. Retrieved 12 November 2018.
6. ↑  "Foreign coach likely for women's team as Maymol quits"। *The Times Of India*। ২০ জুলাই ২০২১। সংগ্রহের তারিখ ২০ জুলাই ২০২১।
7. ↑  "Indian U-20 women's team to train in Chennai"। *The Bridge*। ৬ জানুয়ারি ২০২৩।
**নাগাঙ্গম বালা দেবী** (জন্ম ২ ফেব্রুয়ারি ১৯৯০) একজন ভারতীয় নারী ফুটবলার যিনি ভারত জাতীয় মহিলা ফুটবল দল ও মণিপুর মহিলা ফুটবল দল এর হয়ে ফরোয়ার্ড অবস্থানে খেলেন। তিনি ভারত জাতীয় মহিলা ফুটবল দলের অধিনায়ক ছিলেন। তিনি ভারতীয় মহিলা লীগে ইস্টার্ন স্পোর্টিং ইউনিয়নের হয়ে কোয়ালিফায়ার রাউন্ড খেলেছিলেন।

জীবনী
-----

মণিপুরে জন্মলাভের পর নাগাঙ্গম বালা দেবী মূলত ছেলেদের সাথে ফুটবল খেলেই বেড়ে ওঠেন। ২০০২ সালে আসামে অনুষ্ঠিত অনূর্ধ্ব–১৯ মহিলা চ্যাম্পিয়নশিপে তিনি মণিপুর ইউ১৯ দলের হয়ে অংশ নেন। এই টুর্নামেন্ট শেষে তাকে শ্রেষ্ঠ খেলোয়াড় হিসেবে আখ্যায়িত করা হয়। পরের বছর ২০০৩ সালেও তাকে একই উপাধিতে ভূষিত করা হয়। অনূর্ধ্ব–১৭ পর্যায়ে তাকে তার রাজ্যের সর্বোচ্চ গোলদাতা পুরস্কার দেয়া হয়। দেবী ভারতীয় মহিলা ফুটবল চ্যাম্পিয়নশিপে মণিপুর সিনিয়র মহিলা দলের প্রতিনিধিত্ব করেন। ২০১৪ সালে মহিলা ফুটবল চ্যাম্পিয়নশিপে তার রাজ্যের জয়লাভের পেছনে তার বিশেষ ভুমিকা রয়েছে,যেখানে ফাইনাল ম্যাচে মণিপুর ওড়িশাকে ৩–১ গোলে পরাজিত করে। ২০১০ সালের পর এটিই মনিপুরের প্রথম চ্যাম্পিয়নশিপ জয় আর তাদের মোট ২০টি বিজয়ের মধ্যে ১৭তম। মণিপুরের হয়ে খেলার সময় তিনি ভারতীয় অধিনায়ক ও এআইএফএফ মহিলা প্লেয়ার অফ দ্যা ইয়ার অনিয়াম বেম্বেম দেবীর সঙ্গে খেলেছেন। তিনি সাত ম্যাচে ২৯ গোল করে টুর্নামেন্ট শেষ করেন।

২০১৫ ন্যাশনাল গেমস অফ ইন্ডিয়ায় দেবী তার রাজ্যের প্রতিনিধিত্ব করেন এবং তারা স্বর্ণপদক অর্জন করে। কর্পোরেট স্টেডিয়ামে ওড়িশার বিরুদ্ধে ফাইনালে তার গোল দলকে ১–১ সমতায় ফেরায়। পরে পেনাল্টিতে তার দল ৪–২ গোলে জয়লাভ করে।.

ব্যক্তিগত জীবন
--------------

একজন আধা-পেশাদার ফুটবলার দেবী, মণিপুর পুলিশ বিভাগে মহিলা পুলিশ হিসেবে চাকরি করেন।  তিনি অইনাম থাম্বাল মারিক কলেজ, অইনাম থেকে পড়াশুনা শেষ করেন।

সম্মাননা
--------

ভারত
----

* সাফ নারী চ্যাম্পিয়নশিপ (৩): ২০১০, ২০১৪, ২০১৬
* সাউথ এশিয়ান গেমস (২টি স্বর্ণপদক): ২০১০, ২০১৬

### ব্যক্তিগত

* ২০১৪ এআইএফএফ ওমেনস প্লেয়ার অফ দ্যা ইয়ার
* ২০১৫ এআইএফএফ ওমেনস প্লেয়ার অফ দ্যা ইয়ার

তথ্যসূত্র
---------

1. 1 2 3 4 5 6 7  Yen, Samarjit (৩ জানুয়ারি ২০১৫)। "AIFF's Footballer of the year: Ng Bala Devi"। *IFP.co.in*। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।
2. ↑  "International Women's Day Special: Interview with Indian women's football team striker Ngangom Bala Devi"। *SportsKeeda*। ৮ মার্চ ২০১৫। সংগ্রহের তারিখ ১৫ মার্চ ২০১৫।
3. 1 2  "It's title No. 17 for Manipur women"। *The Hindu*। ১৩ মে ২০১৪। সংগ্রহের তারিখ ১৫ মার্চ ২০১৫।
4. ↑  "Manipur clinch 4 gold, 1 silver and 3 bronze medals Manipur ranked at 7th position on the 10th day"। *E-Pao*। ১০ ফেব্রুয়ারি ২০১৫। সংগ্রহের তারিখ ১৫ মার্চ ২০১৫।

বহিঃসংযোগ
---------
**রেজা আলী** (১০ এপ্রিল ১৯৪০ - ১৩ ফেব্রুয়ারি ২০২৩) বাংলাদেশি ব্যবসায়ী, আইনজীবী ও বাংলাদেশ আওয়ামী লীগের একজন রাজনীতিবিদ যিনি ময়মনসিংহ-৭ জাতীয় সংসদীয় আসনের সাবেক সংসদ সদস্য ছিলেন।

প্রাথমিক জীবন
-------------

আলীর জন্ম ১০ এপ্রিল ১৯৪০ সালে নানা বাড়ি সিলেটে। তার বাবা টি. আলী এবং মা সারাহ আলী। বাবা টি. আলী পাকিস্তান সরকারের কেন্দ্রীয় মন্ত্রী, মিশরে নিযুক্ত অ্যাম্বাসেডর, ও বাংলাদেশ সুপ্রিম কোর্ট বার অ্যাসোসিয়েশনের প্রেসিডেন্ট ছিলেন।  

তিনি লেখাপড়া শুরু করেন ঢাকার সেন্ট গ্রেগরী হাই স্কুলে। এরপর পাকিস্তানের লাহোরের আইচিসন কলেজ এবং ঢাকা বিশ্ববিদ্যালয়ে পড়াশোনা করেন।

তার স্ত্রী নাইমা আলী। তাদের ৩ সন্তান মিরান আলী, সারাহ আলী, এবং মিশাল আলী।

কর্মজীবন
--------

রেজা আলী ১৯৬৮ সালে বিটপী অ্যাডভার্টাইজিং লিমিটেডের সূচনা করেন। মুক্তিযুদ্ধেও রেখেছেন অবদান। ১৯৮৪ সালে তিনি মিসামি গার্মেন্টস শুরু করেন। বাংলাদেশের শিপ ব্রেকিং শিল্প খাতের বিকাশেও তার অবদান রয়েছে। বাংলাদেশ শিপ ব্রেকার্স অ্যাসোসিয়েশনের ফাউন্ডার প্রেসিডেন্ট ছিলেন তিনি। সুপ্রিম কোর্ট বারের সদস্য ছিলেন তিনি। 

### রাজনৈতিক জীবন

আলী ১৯৬০ সালে স্বৈরাচারী শাসক আইয়ুব খান সরকারের বিরুদ্ধে ঢাকা বিশ্ববিদ্যালয়ের ছাত্র আন্দোলনে মুখ্য ভূমিকা পালন করার কারণে তাকে কারাবন্দি করা হয়।

তিনি বাংলাদেশ আওয়ামী লীগের কেন্দ্রীয় কমিটির উপদেষ্টা পরিষদের সাবেক সদস্য, ময়মনসিংহ জেলা আওয়ামী লীগের সাবেক সদস্য, ত্রিশাল উপজেলা আওয়ামী লীগের সাবেক আহ্বায়ক হিসেবে দায়িত্ব পালন করেন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগ প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন।

মৃত্যু
------

রেজা আলী ১৩ ফেব্রুয়ারি ২০২৩ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন। ত্রিশাল উপজেলার ধানীখোলায় তাকে সমাহিত করা হয়।

তথ্যসূত্র
---------

1. 1 2  "Constituency 152"। *parliament.gov.bd*। ৪ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৯।
2. ↑  "সাবেক এমপি ও বিটপী'র প্রতিষ্ঠাতা রেজা আলী মারা গেছেন"। *Ekattor TV* (ইংরেজি ভাষায়)। সংগ্রহের তারিখ ২০২৩-০৭-২৩।
3. ↑  "সাবেক সংসদ সদস্য রেজা আলী আর নেই"। *banglanews24.com*। ২০২৩-০২-১৩। সংগ্রহের তারিখ ২০২৩-০৭-২৩।
একই নামের ভিন্ন ব্যক্তির জন্য নাজিম উদ্দিন আহমেদ দেখুন।নাজিম উদ্দিন নিবন্ধের সাথে বিভ্রান্ত হবেন না।
**নাজিম উদ্দিন আহমেদ** (জন্ম: ১২ সেপ্টেম্বর ১৯৫০) বাংলাদেশের রাজনীতিবিদ, মুক্তিযুদ্ধা ও আইনজীবী যিনি ময়মনসিংহ-৩ আসনের সাবেক সংসদ সদস্য। তিনি ময়মনসিংহ জেলা আওয়ামী লীগের সাবেক সাধারণ সম্পাদক ও ময়মনসিংহ জেলা মুক্তিযোদ্ধা সংসদের সাবেক কমান্ডার।

প্রাথমিক জীবন
-------------

নাজিম উদ্দিন আহমেদের জন্ম ১২ সেপ্টেম্বর ১৯৫০ সালে ময়মনসিংহ জেলার গৌরীপুরের মোনাতি গ্রামে। তিনি স্নাতক সমমান শিক্ষিত।

রাজনৈতিক জীবন
-------------

নাজিম উদ্দিন আহমেদ একজন আইনজীবী। তিনি মুক্তিযুদ্ধ চলার সময় বৃহত্তর ময়মনসিংহের ছাত্রলীগের সভাপতি ছিলেন। বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ময়মনসিংহ জেলা আওয়ামী লীগের সাবেক সাধারণ সম্পাদক ও ময়মনসিংহ জেলা মুক্তিযোদ্ধা সংসদের সাবেক কমান্ডার।

ময়মনসিংহ-৩ আসনের সংসদ সদস্য মজিবুর রহমান ফকিরের মৃত্যুর পর ২০১৬ সালের উপনির্বাচনে তিনি আওয়ামী লীগের মনোনয়ন নিয়ে প্রথমবার সংসদ সদস্য নির্বাচিত হন। এর পর ২০১৮ সালের একাদশ জাতীয় সংসদ নির্বাচনে তিনি আওয়ামী লীগের মনোনয়ন নিয়ে একই আসন থেকে সংসদ সদস্য নির্বাচিত হন।

সমালচনা
-------

নাজিম উদ্দিন আহমেদের সঙ্গে চাকরি প্রত্যাশী তেত্রিশ বছর বয়সী এক নারীর ২০ জানুয়ারি ২০১৯ সালের ময়মনসিংহ মহানগরীর ঈষান চক্রবর্তী সড়কের মুক্তিযোদ্ধা সংসদ কার্যালয়ের ভেতর যৌন কেলেঙ্কারির ভিডিও ফেসবুক ও ইউটিউবসহ সোশ্যাল মিডিয়ায় ভাইরাল হয়। এর পর ধর্ষণের অভিযোগ করে এই নারী জানান, পুলিশ তার মামলা নেয়নি এবং তিনি ভয়ে আত্মগোপনে আছেন। এই অভিযোগকে চক্রান্ত বলে দাবি করেছেন সংসদ সদস্যসহ দলের নেতাকর্মী ও সমর্থকরা। সংসদ সদস্য বলছেন এটা সরকার বিরোধীদের কারসাজি।

তথ্যসূত্র
---------

1. ↑  "নাজিম উদ্দিন আহমেদ"। *প্রথম আলো*। ১৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।
2. ↑  "ময়মনসিংহ-৩ আসনে আওয়ামী লীগ প্রার্থীর জয়"। *দৈনিক বাংলাদেশ প্রতিদিন*। সংগ্রহের তারিখ ৩১ ডিসেম্বর ২০১৮।
3. 1 2  "গৌরীপুরের এমপির নারী কেলেঙ্কারির গোপন ভিডিও ফাঁস!"। *দৈনিক জনকণ্ঠ*। ২৪ অক্টোবর ২০২০। ২৫ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০২১।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
5. ↑  "ময়মনসিংহ-৩: বেসরকারিভাবে নৌকা প্রতীকে বিজয়ী নাজিম উদ্দিন"। *দৈনিক ইত্তেফাক*। সংগ্রহের তারিখ ৩১ ডিসেম্বর ২০১৮।
6. ↑  "Two new Mymensingh MPs take oath"। *theindependentbd.com*। The Independent। সংগ্রহের তারিখ ৫ নভেম্বর ২০১৮।
7. ↑  "UZ chairman arrested in M'singh"। *The Asian Age* (ইংরেজি ভাষায়)। সংগ্রহের তারিখ ৫ নভেম্বর ২০১৮।
8. ↑  উৎপল দাস (২০ অক্টোবর ২০২০)। "ময়নমসিংহ-৩ আসনের এমপি নাজিম উদ্দিনের নারী কেলেংকারি ফাঁস!"। *দৈনিক ভোরের পাতা*। ২৫ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০২১।
**রহিম উদ্দিন ভরসা** (১৯৩৪-২০২০) বাংলাদেশ জাতীয়তাবাদী দলের রংপুর জেলার রাজনীতিবিদ ও সাবেক সাংসদ। তিনি ১৯৭৯ সালের দ্বিতীয় জাতীয় সংসদ নির্বাচনে নির্বাচিত সংসদ সদস্য।

জন্ম ও প্রাথমিক জীবন
--------------------

রহিম উদ্দিন ভরসা ১৯৩৪ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) রংপুর জেলায় জন্মগ্রহণ করেন। তার পিতা মৃত মনের উদ্দিন পাইকার।

রাজনৈতিক ও কর্মজীবন
-------------------

রহিম উদ্দিন ভরসা মুসলিম লীগের রাজনীতির সাথে জড়িত ছিলেন। জিয়াউর রহমানের শাসনামলে বিএনপিতে যোগ দিয়ে বিলুপ্ত রংপুর-১০ (বর্তমান রংপুর-৪) আসন থেকে ১৯৭৯ সালের জাতীয় সংসদ নির্বাচনে নির্বাচিত সংসদ সদস্য। তিনি পিপলস ইন্স্যুরেন্স কোম্পানি লিমিটেডের একজন পরিচালক ছিলেন। তিনি রংপুর সদরে বিএনপির সাবেক সভাপতি এবং রংপুরের স্থানীয় পত্রিকা দৈনিক যুগের আলোর প্রতিষ্ঠাতা প্রকাশক। ২০০১ সালে অষ্টম জাতীয় সংসদ নির্বাচনে ও ২০০৮ সালের নবম জাতীয় নির্বাচনে রংপুর-৪ আসন থেকে বাংলাদেশ জাতীয়তাবাদী দলের হয়ে নির্বাচন করে পরাজিত হন তিনি।

পারিবারিক জীবন
--------------

রহিম উদ্দিন ভরসার ভাই করিম উদ্দিন ভরসা রংপুর-৪ আসনের সাবেক এমপি। ছেলে এমদাদুল হক ভরসাসহ ৩ ছেলে ও দুই মেয়ের জনক তিনি। ভরসা সাহেবের বেয়াই এবং বেয়ান হলেন ফরিদপুর জেলা জাতীয়তাবাদী দলের সাবেক সভাপতি জহীরুল হক শাহজাদা মিঞা এবং সাবেক সংসদ সদস্য ইয়াসমিন আরা হক।

মৃত্যু
------

রহিম উদ্দিন ভরসা ২০২০ সালের ১১ মার্চ রাজধানীর স্কয়ার হাসপাতালে চিকিৎসাধীন অবস্থায় মৃত্যুবরণ করেন।

আরও দেখুন
---------

* দ্বিতীয় জাতীয় সংসদ সদস্যদের তালিকা

তথ্যসূত্র
---------

1. ↑  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "মো. রহিম উদ্দিন ভরসা"। *প্রিয়.কম* (ইংরেজি ভাষায়)। ২০১৯-১১-১২ তারিখে মূল থেকে আর্কাইভ করা। সংগ্রহের তারিখ ২০১৯-১১-১২।
3. ↑  "চলে গেলেন সাবেক এমপি রহিম উদ্দিন ভরসা"। *amritabazar.com*। ২০১৯-১১-১২ তারিখে মূল থেকে আর্কাইভ করা। সংগ্রহের তারিখ ২০১৯-১১-১২।
4. ↑  "রহিম উদ্দিন ভরসা"। *প্রথম আলো*। সংগ্রহের তারিখ ২০১৯-১১-১২।
5. ↑  "রহিম উদ্দিন ভরসা আর নেই"। *Ekushey TV*। সংগ্রহের তারিখ ২০১৯-১১-১২।

বহিঃসংযোগ
---------

* দ্বিতীয় জাতীয় সংসদ সদস্যদের তালিকা (১৯৭৯)  ওয়েব্যাক মেশিনে আর্কাইভকৃত ২০১৯-০২-০৩ তারিখে –জাতীয় সংসদ
**ওহ লাভলী** ২০২৩ সালের একটি বাংলা ভাষার ভারতীয় রোম্যান্টিক কমেডি চলচ্চিত্র। এটি পরিচালনা করেছেন হরনাথ চক্রবর্তী। এর মাধ্যমে রিক, রাজনন্দিনী পল ও মদন মিত্র চলচ্চিত্রে অভিষেক করেন। সহযোগী চরিত্রে আছেন খরাজ মুখোপাধ্যায়, লাবণী সরকার, দ্রোণ মুখার্জি, কৌশিক ভট্টাচার্য, বুদ্ধদেব ভট্টাচার্য, তপতী মুন্সী এবং মৃন্ময় দাস। ২০২৩ সালের ২৫ই আগস্ট ছবিটি সতী ফিল্মসের ব্যানারে মুক্তি পেয়েছে।

চলচ্চিত্রটির মূল গল্প ভাবছেন কৌশিক চক্রবর্তী এবং গল্পের বিকাশ ও চিত্রনাট্য লিখেছেন সুদীপ দাস। অতিরিক্ত চিত্রনাট্য ও সংলাপ লিখেছেন পদ্মনাভ দাশগুপ্ত। সৃজনশীল পরিচালক হিন্দোল চক্রবর্তী। ছবিটির শুটিং করেছেন ঈশ্বর বারিক এবং সম্পাদনা করেছেন সুজয় দত্ত রায়। শুভঙ্কর-সুভম জুটি সঙ্গীত তৈরি করেছেন এবং ব্যাকগ্রাউন্ড স্কোর করেছেন এসপি ভেঙ্কটেশ।

পটভূমি
------

গল্পটি একটি উচ্চাকাঙ্ক্ষী গ্রামের ছেলে সায়ন্তন ওরফে সন্তুকে ঘিরে আবর্তিত হয়েছে, যার বাবা একজন প্রতিষ্ঠিত কৃষক। যিনি ধান উৎপাদন করেন এবং ধনী ব্যবসায়ী সুবিমল বাবুর রাইস মিলে সরবরাহ করেন। তিনি প্রায়ই নন্দা দুলালের মতো তার উচ্ছৃঙ্খল প্রতিদ্বন্দ্বীদের কাছ থেকে বাধার সম্মুখীন হন। সন্তু, তার বাবার ব্যবসায় যোগ দিতে অনিচ্ছুক, একটি ভাল ভবিষ্যতের জন্য বাড়ি ছেড়ে চলে যায়। কলকাতায় চাকরির ইন্টারভিউয়ের সময় নিধির সঙ্গে তার দেখা হয়। শীঘ্রই তারা একে অপরের প্রেমে পড়ে এবং একটি রেজিস্ট্রি অফিসে বিয়ে করার সিদ্ধান্ত নেয়। যাইহোক, একটি ধারাবাহিক ঘটনা সন্তুর জীবনকে উল্টে দেয় এবং সে তার জীবনের ভালবাসা হারিয়ে ফেলে।

অভিনয়শিল্পী
------------

* নিধি চরিত্রে রাজনন্দিনী পল
* সন্তু চরিত্রে রিক চ্যাটার্জি
* সুবিমলের চরিত্রে মদন মিত্র
* রমণীকান্ত চরিত্রে খরাজ মুখোপাধ্যায়
* লাবণী সরকার সন্তুর মা
* দ্রোণ মুখোপাধ্যায়
* কৌশিক ভট্টাচার্য
* বুদ্ধদেব ভট্টাচার্য
* তপতী মুন্সী
* মৃন্ময় দাস

মুক্তি
------

সিনেমাটি ২০২৩ সালের ২৫শে আগস্ট প্রেক্ষাগৃহে মুক্তি পায়।

তথ্যসূত্র
---------

1. ↑  "বড়লোকের মেয়ে-চাষির ছেলের টুরু লাভে সমস্যা, বন্দুক হাতে সমাধান করবেন মদন মিত্র?"। *Hindustantimes Bangla*। ২০২৩-০৮-১০। ২০২৩-০৮-২০ তারিখে মূল থেকে আর্কাইভ করা। সংগ্রহের তারিখ ২০২৩-০৮-২০।
2. 1 2  "Haranath Chakraborty: 'Oh! Lovely' is a family entertainer with a mass appeal"। *The Times of India*। ২০২৩-০৭-২৪। আইএসএসএন 0971-8257। ২০২৩-০৮-২০ তারিখে মূল থেকে আর্কাইভ করা। সংগ্রহের তারিখ ২০২৩-০৮-২০।
3. ↑  "Haranath Chakraborty: 'Oh! Lovely' is a family entertainer with a mass appeal"। *The Times of India*। ২০২৩-০৭-২৪। আইএসএসএন 0971-8257। ২০২৩-০৮-২০ তারিখে মূল থেকে আর্কাইভ করা। সংগ্রহের তারিখ ২০২৩-০৮-২৫।
4. ↑  "Oh! Lovely - Official Trailer | Bangla Movie News - Times of India"। *The Times of India* (ইংরেজি ভাষায়)। ২০২৩-০৮-২৫ তারিখে মূল থেকে আর্কাইভ করা। সংগ্রহের তারিখ ২০২৩-০৮-২৫।

বহিঃসংযোগ
---------

* ইন্টারনেট মুভি ডেটাবেজে *ওহ লাভলি*  উইকিউপাত্তে এটি সম্পাদনা করুন (ইংরেজি)
***এন সোয়াসা কাট্রে*** (তামিল: என் சுவாசக் காற்றே; বাংলা: আমার জীবনের নিঃশ্বাস) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। রোমান্টিক এই চলচ্চিত্রটির পরিচালক ছিলেন কে এস রবি; যিনি চলচ্চিত্রটির কাহিনীও লিখেছিলেন। অরবিন্দ স্বামী এবং ঈশা কোপিকর চলচ্চিত্রটির মুখ্য ভূমিকায় ছিলেন; প্রকাশ রাজ, রঘুবরণ এবং তালাইবিসাল বিজয়ও গুরুত্বপূর্ণ ভূমিকায় অভিনয় করেছিলেন। চলচ্চিত্রটির প্রযোজক ছিলেন তামিল চলচ্চিত্রে শিল্পে একদম নতুন প্রযোজক আর এম শেঠ এবং জে আনসার আলী যারা সঙ্গীত পরিচালক এ আর রহমান এর পরিচিত ছিলেন। ১৯৯৯ সালের ফেব্রুয়ারি মাসে চলচ্চিত্রটি মুক্তি পেয়েছিলো এবং মিশ্র প্রতিক্রিয়া এবং মোটামুটি ব্যবসাসফলের অধিকারী হয়েছিলো।

প্লট
----

আপাতদৃষ্টিতে অপরাধ জগৎ থেকে আসা একটি ছেলে অরুণ কম্পিউটার হ্যাকার এবং দিনের বেলা চোরের জীবনযাপন করে। তিনি যখন মধু এর সাথে তার কল্পিত সাক্ষাৎ করেছেন, তখন তিনি একটি নতুন পাতায় ফিরে যেতে চান কিন্তু অরুণের দুর্বৃত্ত ভাই, যিনি ছোট থেকেই তার নোংরা কাজগুলি করার জন্য তাকে ব্ল্যাকমেল করে আসছিলেন, সেভাবে ভাবেন না। তাদের মধ্যে গভীর প্রেম-ঘৃণার সম্পর্ক যা তাদের শৈশবকালে অরুণকে অপরাধের জীবনে আটকে দেয় অরুণ কীভাবে তার পরিবার এবং প্রেমের মধ্যে চয়ন করে গল্পের সূত্রপাত করে।

অভিনয়ে
-------

* অরবিন্দ স্বামী - অরুণ রাজ
* ঈশা কোপিকর - মধু
* প্রকাশ রাজ - গুরু
* রঘুবরণ - পনীর
* তালাইবিসাল বিজয়
* ভাদিভেলু

প্রযোজনা
--------

১৯৯৬ সালের শেষের দিকে এ আর রহমান তিনটি তামিল চলচ্চিত্রের সঙ্গীত পরিচালনার জন্য স্বাক্ষরিত হন; তার বন্ধুদ্বয় আর এম শেঠ এবং আনসার আলী *লাভ লেটার* নামের একটি চলচ্চিত্র বানাতে যাচ্ছিলেন এবং এ আর রহমান চলচ্চিত্রটির সঙ্গীত পরিচালনার জন্য স্বাক্ষরিত হতে যেয়েও হননি। এ আর রহমান তামিল চলচ্চিত্র পরিচালক কে এস রবিকে বলেন একটি ভালো তামিল চলচ্চিত্র পরিচালনার জন্য, রবি আগে *মিঃ রোমিও* (১৯৯৬) চলচ্চিত্রে এ আর রহমানকে দিয়ে সঙ্গীত পরিচালনা করিয়েছিলেন। *লাভ লেটার* আলোর মুখ দেখতে পায়িনি; চলচ্চিত্রটি প্রযোজনার সমস্যায় পড়ছিলো এবং অরবিন্দ স্বামী অভিনীত আরো তিনটি চলচ্চিত্র প্রযোজনার সমস্যায় পড়েছিলো। *লাভ লেটার* চলচ্চিত্রটির শিরোনাম পরিবর্তন করে পরে *এন সোয়াসা কাট্রে* রাখা হয়েছিলো। ঈশা কোপিকর এর প্রথম চলচ্চিত্র হতে যাচ্ছিলো এটি কিন্তু মুক্তি প্রযোজনার বিলম্বের কারণে ঈশা অভিনীত অন্যান্য চলচ্চিত্র আগেই মুক্তি পেয়ে যায়। তামিল চলচ্চিত্র পরিচালক কাদির যিনি *কাদালার দিনাম* (১৯৯৯) চলচ্চিত্রের জন্য স্মরণীয় হন তিনি কে এস রবিকে তার *এন সোয়াসা কাট্রে*তে ঈশাকে নেওয়ার জন্য বলেছিলেন।

এই চলচ্চিত্রটির আরো একটি সমস্যা হলো অরবিন্দ স্বামীকে প্রযোজকরা বেশি পারিশ্রমিক দিতে চাননি তাই অরবিন্দ এই চলচ্চিত্রে অভিনয় করতে চাচ্ছিলেননা।

তথ্যসূত্র
---------

1. ↑  "Rediff On The NeT, Movies: Gossip from the southern film industry"। Rediff। ১৯৯৯-০১-১৬। সংগ্রহের তারিখ ২০১৩-০৬-১৯।
2. ↑  "Rediff On The NeT, Movies: Madras calling"। Rediff। ১৯৯৮-১০-১৩। সংগ্রহের তারিখ ২০১৩-০৬-১৯।
3. ↑  "সংরক্ষণাগারভুক্ত অনুলিপি"। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৯।
4. ↑  "Rediff On The NeT, Movies: Gossip from the southern film industry"। Rediff। ১৯৯৯-১২-০৮। সংগ্রহের তারিখ ২০১৩-০৬-১৯।

বহিঃসংযোগ
---------

* ইন্টারনেট মুভি ডেটাবেজে *এন সোয়াসা কাট্রে*  উইকিউপাত্তে এটি সম্পাদনা করুন (ইংরেজি)
**স্পোর্টিং নিউজ** যুক্তরাষ্ট্রভিত্তিক ক্রীড়া সংবাদ পরিবেশনকারী ওয়েবসাইট। এটি ডিএজেডএন গ্রুপের মালিকানাধীনে রয়েছে।

১৮৮৬ সালে স্পোর্টিং নিউজ নামের একটি মুদ্রিত সাময়িকী হিসেবে এটি প্রথম প্রকাশিত হয়। এটি বেসবল নিয়ে সংবাদ পরিবেশনকারী শীর্ষস্থানীয় সাময়িকী ছিল। এর ফলে সাময়িকীটির নাম দেওয়া হয় "দ্য বাইবেল অব বেসবল।" ২০১২-এর ডিসেম্বরে মুদ্রণ সংস্করণ বন্ধ হয়ে যায় ও ডিজিটাল সংস্করণের প্রকাশনা শুরু হয়।

ইতিহাস
------

### প্রারম্ভিক ইতিহাস

১৮৮৬ সালের ১৭ মার্চ মার্কিন যুক্তরাষ্ট্রের মিজুরি অঙ্গরাজ্যের সেন্ট লুইস শহরে দ্য স্পোর্টিং নিউজ প্রথম প্রকাশিত হয়। এর প্রকাশক ছিলেন আলফ্রেড এইচ. স্পিঙ্ক। তিনি সেন্ট লুইস ব্রাউনস বেসবল দলের পরিচালক ছিলেন। সাপ্তাহিক পত্রিকাটি ৫ সেন্টে বিক্রি করা হত। বেসবল, ঘোড়দৌড় ও পেশাদার মল্লযুদ্ধ সবচেয়ে বেশি প্রাধান্য পেত। নিউ ইয়র্ক ও ফিলাডেলফিয়া শহরে এর ক্লিপার ও স্পোর্টিং লাইফ নামক প্রতিদ্বন্দ্বী ছিল। প্রথম বিশ্বযুদ্ধের দিকে টিএসএন একমাত্র বেসবল সংক্রান্ত খবরের কাগজ হিসেবে প্রতিষ্ঠা লাভ করে।

১৯০১ সালে জাতীয় বেসবল লিগের প্রতিদ্বন্দ্বী হিসেবে আমেরিকান লিগ প্রতিষ্ঠিত হয়। টিএসএন নতুন লিগ এবং এর প্রতিষ্ঠাতা বেন জনসনের উচ্চকণ্ঠ সমর্থক ছিলেন। তারা উক্ত খেলা হতে পানীয়ের বিক্রয়, জুয়াচুরি ও আম্পায়ারের উপর শারীরিক আক্রমণের মতো কুপ্রথাগুলো অপসারণের ব্যাপারে সম্মত হন।

টিএসএন সম্পাদক আর্থার ফ্ল্যানার জাতীয় চুক্তি প্রণয়ন করেন। এই চুক্তিতে জাতীয় লিগ ও আমেরিকান লিগ উভয়ই স্বাক্ষর করে। এর ফলে আধুনিক বিশ্ব বেসবল সিরিজের জন্ম হয়।

১৯০৪ সালে নিউ ইয়র্কের আলোকচিত্রী চার্লস কোনলোন প্রধান লিগের খেলোয়াড়দের চিত্র ধারণ শুরু করেন। টিএসএনে সেই চিত্রগুলো প্রকাশিত হওয়ার পর ব্যাপক সাড়া ফেলে।

১৯৩৬ সালে স্পোর্টিং নিউজ "বর্ষসেরা খেলোয়াড়" পুরস্কার প্রদান শুরু করে। নিউ ইয়র্ক জায়ান্টসের সদস্য কার্ল হাবেল সর্বপ্রথম এ পুরস্কারে ভূষিত হন। এটি বেসবলের প্রধান লিগগুলোর সবচেয়ে সম্মানজনক পুরস্কার।

১৯৪২ সালে টিএসএন ফুটবল খেলার খবর প্রকাশ করতে শুরু করে।

১৯৪৬ সালে টিএসএন "দ্য কোয়ার্টারব্যাক" নামে আট পৃষ্ঠার একটি ট্যাবলয়েড প্রকাশ করতে শুরু করে। ট্যাবলয়েডের পুনঃনামকরণ করা হয় অল স্পোর্টস নিউজ। পেশাদার ও কলেজ পর্যায়ের বাস্কেটবল এবং হকি খেলার খবর এতে প্রকাশিত হয়।

১৯৬২ সালে জে জি টেইলর স্পিঙ্ক পরলোকগমন করেন। তার ছেলে সি সি জনসন স্পিঙ্ক এর প্রকাশনা শুরু করেন।

১৯৬৭ সালে টিএসএন অরিওলেস তারকা ফ্র্যাঙ্ক রবিনসনের প্রথম পূর্ণ রঙিন ছবি প্রকাশ করে।

১৯৭৭ সালে স্পিঙ্ক পরিবার টাইমস মিররের কাছে টিএসএন পত্রিকাটি বিক্রি করে দেয়।

তথ্যসূত্র
---------

1. ↑  "The Bible of Baseball hits 100 next week, and when the - 03.17.86 - SI Vault"। *web.archive.org*। 22 সেপ্টেম্বর, 2013। Archived from the original on ২২ সেপ্টেম্বর ২০১৩। সংগ্রহের তারিখ ৫ ডিসেম্বর ২০২০।  এখানে তারিখের মান পরীক্ষা করুন: `|তারিখ=` (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "In Memoriam: Magazines We Lost In 2012"। *International Business Times*। 22 ডিসেম্বর, 2012।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* দাপ্তরিক ওয়েবসাইট
ডিক্রিপ্টর একটি ৩ টু ৮ ডিকোডার স্কিমের একটি উদাহরণ

গঠন
---

ডিকোডার ডিজিটাল লজিক সার্কিটের n সংখ্যক ইনপুট থেকে সর্বাধিক 2n টি আউটপুট লাইন পাওয়া যায়। যে কোনো একটি আউটপুট লাইনের মান 1 হলে বাকি সব কয়টি আউটপুট লাইনের মান 0 হবে। কখন কোনো আউটপুট লাইনের মান 1 হবে তা নির্ভর করে ইনপুটগুলোর মানের উপর।

ব্যবহারের ক্ষেত্র
-----------------

কম্পিউটার বা অন্যান্য ডিজিটাল ডিভাইসের আউটপুট ইউনিটে যুক্ত থাকে। কম্পিউটারের কন্ট্রোল ইউনিটে বিভিন্ন নির্দেশ, মেমোরি অ্যাড্রেস, কাউন্টার এর বাইনারি সংখ্যা ডিকোড করার জন্য ডিকোডার ব্যবহৃত হয়। এছাড়াও বিভিন্ন প্রকারের ডিসপ্লে(Display) ইউনিট যেমন— মনিটরের ভিডিও এবং আউটপুট ডিভাইসসমূহেও ডিকোডার ব্যবহৃত হয়। 

#### ডিকোডার যেভাবে কাজ করে

* বিভিন্ন কোড ভাষায় লিখিত সংখ্যাকে ডেসিমাল(দশমিক) সংখ্যায় রূপান্তর করে।
* জটিল কোডকে সহজ কোডে রূপান্তর করে।
* ডিকোডারের সাহায্যে বাইনারি সংখ্যাকে সমতুল্য ডেসিমাল(দশমিক) সংখ্যায় রূপান্তর করে।
* ASCII ও EBCDIC কোডকে আলফানিউমেরিক(Alphanumeric) কোডে রূপান্তর করে।

ডিকোডারের ধরণ
-------------

কয়েক প্রকারের ডিকোডার— 

* 2 To 4 (বাইনারি)
* 3 To 8 (বাইনারি থেকে অকটাল)
* 4 To 16 (বাইনারি থেকে হেক্সাডেসিমাল)

আরও দেখুন
---------

* এনকোডার

তথ্যসূত্র
---------

বহিঃসংযোগ
---------

1. 
2.